கேள்வி: ஆறுமுக நாவலர் - சமயப் பணி என்பது என்ன?
பதில்: சைவத் தமிழ்ப் பண்பாட்டுக்கு இசைவான கல்வி, சைவசமய வளர்ச்சி, தமிழ் வளர்ச்சி ஆகிய நோக்கங்களுக்காகப் பணிபுரியத் தொடங்கினார் நாவலர். சைவ சமயம் வளரும் பொருட்டு பிரசங்கம் செய்வதெனத் தீர்மானித்தார். இவரது முதற் பிரசங்கம் வண்ணார்பண்ணை வைத்தீஸ்வரன் கோயில் டிசம்பர் 31, 1847-ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது. வண்ணார்பண்ணையில் வண்ணார்பண்ணை நாவலர் மகாவித்தியாலயம் என்ற பெயரில் ஒரு சைவப் பாடசாலையை ஆரம்பித்தார். சமய வளர்ச்சிக்குத் தமது முழு நேரத்தையும் செலவிடத் தீர்மானித்து செப்டம்பர் 1848-இல் தமது மத்திய கல்லூரி, 3 பவுன் மாதச் சம்பள, ஆசிரியப் பணியைத் துறந்தார்.
கேள்வி: ஆறுமுக நாவலர் - சைவ சமயத்தில் சாதிகள் பற்றி தகவல் சொல்.
பதில்: சைவ சமயப் பிரசாரத்தில் தீவிரமாக இருந்த நாவலர் சமூக சீர்திருத்தத்தில் இக்கால நோக்கின்படி பிற்போக்குவாதியாக இருந்தார் என்றும், சாதிப்பிரசாரங்களை, வர்ணாசிரமம் வலியுறுத்தினார் என்றும், "தாழ்ந்த சாதியார் இடத்தில் போசனம் பண்ணல் ஆகாது" போன்ற தீண்டாமைக் கருத்துகளைத் தனது 'முதலாம் சைவ_வினாவிடை' எனும் நூலில் வலியுறுத்தியுள்ளார் என்றும் விமர்சிக்கப்படுகிறார். சைவவினாவிடையில் பயன்படுத்திய சாதி என்கின்ற சொல்லுக்குரிய விளக்கத்தை பெரியபுராணம் வசனத்தில் நாவலர் தெளிவுபடுத்தியுள்ளார். சாதிகள் பிறப்பால் வருவதல்ல; மாறாக சிவவழிபாட்டின் அன்புடமைத் திறத்தால் வருவது என்பதை நாவலர் சுட்டிக்காட்டினார். அவ்வகையில்; நாவலர் சாதிகளை ஐந்தாக வகுக்கின்றார். உலகத்துச் சாதிபேதம் போலச் சற்சமயமாகிய சைவசமயத்தினும் முதற்சாதி, இரண்டாஞ்சாதி, மூன்றாஞ்சாதி, நாலாஞ்சாதி, நீச சாதியென சமயநடைபற்றி ஐந்து சாதி கொள்ளப்படும். சிவஞானிகள் முதற்சாதி; சிவயோகிகள் இரண்டாஞ்சாதி; சிவக்கிரியாவான்கள் மூன்றாஞ்சாதி; சிவாச்சாரியான்கள் நாலாஞ்சாதி; இந்நெறிகளில் வராதவர்களும், இவர்களையும் இவர்கள் சாத்திரமுதலியவற்றையும் நிந்திப்பவர்களும், இந்நெறிகளிலே முறைபிறழ்ந்து நடக்கின்றவர்களும், இந்த நடைகளை விட்ட பதிதர்களும், சதாசூதகிகளாகிய பஞ்சமசாதி என நாவலர் குறிப்பிடுகிறார்.[https://www.tamilauthors.com/01/910.html ஆறுமுக நாவலரின் பன்முக ஆளுமையும் சாதி, சமய, சமூகப் பார்வையும் ஒரு மீளாய்வு], வைத்திய கலாநிதி இ. இலம்போதரன்